[pic] | KOMISIJA EVROPSKIH SKUPNOSTI |

Bruselj, 26.7.2006

SEC(2006) 1054 končno

POROČILO KOMISIJE EVROPSKEMU PARLAMENTU IN SVETU

o izdatkih Jamstvenega oddelka EKUJS Sistem zgodnjega opozarjanja št. 5–6/2006

KAZALO

1. UVOD 3

2. PRIPOMBE K IZVRšEVANJU PRORAčUNA ZA LETO 2006 3

3. SKLEPNE UGOTOVITVE 4

Uvod

Priloga I prikazuje dejansko izvrševanje proračuna za obdobje od 16. oktobra 2005 do 30. aprila 2006 in ga primerja s profilom izdatkov, kakor ga določa indikator, ki je bil določen na podlagi določb člena 7 Uredbe Sveta (ES) št. 2040/2000 z dne 26. septembra 2000 o proračunski disciplini[1].

Pripombe k izvrševanju proračuna za leto 2006

V nadaljevanju sledi kratko pojasnilo o najpomembnejših odstopanjih med dejansko ravnijo izvrševanja in izvrševanjem, kakor ga prikazuje indikator za različne sektorje proračuna za leto 2006 (NB: V oklepaju je navedena sedanja prevelika (+) ali premajhna (–) poraba).

Monetarni dejavniki

Tečaj dolar/euro

Pri izdatkih, ki so nastali v zgoraj navedenem obdobju, je upoštevano gibanje tečaja dolar/euro. Pri večjem delu izvoznih nadomestil za kmetijske proizvode, predvsem za žitarice in sladkor, ter nekaterih notranjih pomočeh, kot je pomoč za bombaž, je tečaj euro/dolar vplival na izdatke.

V skladu s členom 8(1) Uredbe (ES) št. 2040/2000 je bil proračun, ki ga je sprejel proračunski organ, pripravljen na podlagi povprečnega paritetnega tečaja za obdobje julij–september 2005 1 EUR = 1,22 USD. Treba je pripomniti, da je bil od 1. avgusta 2005 do 30. aprila 2006 povprečno tečaj 1 EUR = 1,21 USD, kar je približno 1 % pod stopnjo tečaja, uporabljenega pri pripravi proračuna za leto 2006.

Podrazdelek 1a – izdatki SKP (brez razvoja podeželja)

Sladkor (+ 296,9 milijona EUR)

Količine izvoženega sladkorja z nadomestili so v primerjavi z obsegom izvoza, predvidenim za leto 2006, veliko večje. Ta dejavnik bi povzročil večje izdatke za izvozna nadomestila kot sicer, kljub splošnemu znižanju stopnje izvoznih nadomestil.

Sadje in zelenjava (– 109,2 milijona EUR)

Države članice so končale svoja plačila pomoči za predelavo paradižnika. Zaradi manjših količin paradižnika, dobavljenega v predelovalne obrate, so imele države članice nižje izdatke. Poleg tega se zdi, da bodo plačila sredstev držav članic za poslovanje organizacij proizvajalcev nižja kot predvideni izdatki v proračunu. Trenutno Komisija pričakuje, da bo rezultat izvajanja tega ukrepa prihranki v proračunu v sektorju sadja in zelenjave.

Mleko in mlečni proizvodi (– 104,7 milijona EUR)

Sedanje ugodne razmere na notranjem in zunanjem trgu so na splošno omogočili Komisiji, da zniža splošne stopnje izvoznih nadomestil in pomoči za notranji trg za različne proizvode iz tega sektorja zaradi nižjih izdatkov kot sicer. Komisija pričakuje, da se bo ta premajhna poraba nadaljevala do konca proračunskega leta.

Neposredne pomoči (– 3 036,3 milijona EUR)

Trenutno premajhna poraba vključuje v prvi vrsti nevezane neposredne pomoči. Odraža dejstvo, da imajo zato nekatere države članice pomembne upravne težave pri določanju in poplačevanju zneskov pomoči in posledično pri ohranjanju ritma plačil, kakor ga prikazuje indikator. Komisija na podlagi informacij, ki jih redno zagotavljajo države članice, pozorno spremlja in posodablja položaj izvajanja. Kljub dejstvu, da je prezgodaj za oceno končnega rezultata, bo treba večino težav premagati v bližnji prihodnosti. Vendar Komisija trenutno ne more izključiti možnosti premajhne porabe proračunskih sredstev za ta ukrep.

Sklepne ugotovitve

Poraba proračunskih sredstev držav članic od 16. oktobra 2005 do 30. aprila 2006 je za podrazdelek 1a znašala 33 137,8 milijona EUR, tj. 76,6 % razpoložljivih proračunskih sredstev. Splošna premajhna poraba proračunskih sredstev znaša v primerjavi z indikatorjem približno: –3 107,5 milijona EUR za isto obdobje, v glavnem zaradi izvajanja proračuna neposrednih pomoči za prej omenjeno obdobje.

Poraba proračunskih sredstev držav članic od 16. oktobra 2005 do 30. aprila 2006 je za podrazdelek 1b znašala 3 625,1 milijona EUR, tj. 46,6 % razpoložljivih proračunskih sredstev. V tem času Komisija pričakuje, da bodo ta proračunska sredstva kot predlagano izvedena v proračunu za leto 2006.

[pic]

[1] UL L 244, 29.9.2000, str. 27.